****

**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UPII 07-30-1011-2/17**

**Podgorica, 16.06.2017.godine**

Agencija za zaštitu ličnih podataka i slobodan pristup informacijama-Savjet Agencije , rješavajući po žalbi Centra za građansko obrazovanje br. UPII 07-30-1011-1/17 od 07.03.2017.godine, izjavljene radi poništaja rješenja Fakulteta političnih nauka br.01-2066/1 od 20.12.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12 i 030/17) i člana 234 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 05.06.2017.godine donio:

**Z A K LJ U Č A K**

Žalba se odbacuje kao neblagovremena.

**O b r a z l o ž e nj e**

Prvostepeni organ je donio rješenje po osnovu podnijetog zahtjeva za slobodan pristup informacijama Centra za građansko obrazovanje na način što je odlučeno: ” 1.Dozvoljava se Damiru Nikočeviću, koordinatoru za razvoj u Centru za građansko obrazovanje pristup informaciji o razmatranju inicijative Centra za građansko obrazovanje za potpisivanje Memoranduma o saradnji u okviru Projekta „Aktivni studenti za održivi razvoj", na 163. sjednici Vijeća Fakulteta političkih nauka, održanoj 3. novembra 2016. godine.2. Pristup informaciji iz tačke 1. ovog Rješenja ostvariće se dostavljanjem Izvoda iz Zapisnika sa 163. sjednice Vijeća Fakulteta političkih nauka, održane 03. 11. 2016. godine, u elektronskoj i štampanoj verziji.3.Troškova postupka za pristup informaciji nije bilo.”

Protiv ovog rješenja podnosilac zahtjeva Centar za građansko obrazovanje je uložio žalbu. U žalbi u bitnom navodi da se Centar za građansko obrazovanje (CGO) 21.12.2016. godine obratio Fakultetu političkih nauka (Univerzitet Crne Gore) sa molbom-dopisom za dopunu odgovora (integralno preneseno u nastavku žalbe), obzirom da rješenje FPN-a broj 01-2066/1 od 20.12.2016. godine ne predstavlja odgovor na njihov prijašnji zahtjev.U daljem se u bitnom navodi da shodno odgovoru na zahtjev za slobodan pristup informacijama broj: 01-2066/1 koji je Centar za građansko obrazovanje (CGO) primio u elektronskoj verziji 20. decembra 2016. godine mole ih da shodno ranije poslatom zahtjevu pošalju tražene informacije jer one ne iziskuju tehnički komplikovan proces kako se navodi u odgovoru Fakulteta političkih nauka.

Nakon razmatranja spisa predmeta, žalbenih navoda Savjet Agencije je našao da je žalba neblagovremena.

Žalbu radi poništaja rješenja Fakulteta političnih nauka br. 01-2066/1 od 20.12.2016.godine, podnosilac zahtjeva uložio je nakon isteka roka od 15 dana predviđenog za izjavljivanje žalbe shodno članu 224 Zakona o opštem upravnom postupku.

Žalbu br. UPII 07-30-1011-1/17 od 07.03.2017.godine podnosilac zahtjeva uložio je nakon isteka roka od 15 dana predviđenih za izjavljivanje žalbe. Naime, zahtjev za slobodan pristup informacijama podnijet je od strane Centra za građansko obrazovanje dana 07.novembra .2016.godine i o istom je odlučeno rješenjem broj 01-2066/1 od 20.12.2016. godine koje je Centar za građansko obrazovanje primio u elektronskoj verziji 20. decembra 2016. godine što se utvrdjuje iz uvida u e mail upućen sa adrese [politickenauke@t-com.me](mailto:politickenauke@t-com.me) na e mail [damir@cgo-cce.org](mailto:damir@cgo-cce.org) u 13.36 h dana 20.12.2016.godine .Drugostepeni organ kada utvrdi neblagovremenost žalbe, on ne može ulaziti u meritornu ocjenu žalbenih navoda već žalbu odbacuje zbog neblagovremenosti.

Sa iznjetih razloga, shodno članu 38 stav 2 Zakona o slobodnom pristupu informacijama i člana 234 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Zaključka može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**